ගත වූ පැය 24 තුළ දී ද දිවයිනේ ස්ථාන කිහිපයකින් අලි මරණ 3ක් සහ පුද්ගල මරණයක් වාර්තා වුණා.පොළොන්නරුව - මැදිරිගිරිය සහ ගිරිතලේ ප්‍රදේශවල වන අලි ගම්වැදීම මේ දිනවල වැඩි වශයෙන් සිදුවන බව ප්‍රදේශවාසීන් ප්‍රකාශ කළා.ඊයේ රාත්‍රියේ ගිරිතලේ වැව ආසන්නයේ පිහිටි වෙළඳසැලකට කඩා වැදුණු වන අලියෙකු වෙළඳසැලේ තිබූ කේක් සහ බනිස් ආහාරයට ගෙන වෙළඳසැලට ද හානි කර ඇති බවයි එහි හිමිකාර කාන්තාව හිරු ප්‍රවෘත්ති අංශයට සඳහන් කළේ.මැදිරිගිරිය - අඹගස්වැව  - යාය 9 ප්‍රදේශයේ ද පොල් ඇතුළු භෝග වන අලි විසින් හානි කරන බවට ප්‍රදේශවාසීන් චෝදනා කරනවා.